system
Răspunde în limba română, în stilul Wikipedia, cat mai corect gramatical.
user
Ce poți să îmi spui despre acest subiect: Comuna Broscăuți, Botoșani?
assistant
Broscăuți este o comună în județul Botoșani, Moldova, România, formată din satele Broscăuți (reședința) și Slobozia.

Geografie  
d

Etimologie   
Multă vreme a fost acceptată ideea că denumirea localității ar veni de la „broască”, fapt nefondat științific. Satul n-a aparținut în trecut vreunui „Broască” și, mai mult decât atât, în 1582 avea deja denumirea formată – BROSCĂUȚI.

Morfostructural 
Din punct de vedere morfostructural, teritoriul comunei se găsește în zona Platformei Moldovenești, caracterizată printr-un soclu cristalin foarte vechi (precambraian) peste care se găsește o pătură sedimentară de câteva sute de metri.

Dealuri 
Pe teritoriul comunei se cunosc mai multe dealuri ca: Dealul Coșeri, Dealul Beldiman, Dealul Condurache ale căror înălțimi variază aproximativ între 150 – 200m. În ultimii ani, în comuna Broscăuți, s-au declanșat alunecări de teren de un mare dinamism pe versantul din dreapta râului Jijia, între punctele „la cooperativă” și „podul lui Rățoi” pe o lățime de aproximativ 1km. Au fost afectate un număr mare de locuințe și, din această cauză o serie de cetățeni din aceste zone și-au reconstruit locuințe în alte puncte ale satului, mai stabile.

Clima 
Clima comunei Broscăuți are un caracter temperat continental cu nuanțe excesive. Unul din factorii care generează acest climat îl reprezintă latitudinea așezării, localitatea fiind situată la întretăierea paralelei de 47°56´ lat. N cu meridianul de 26°24´ long. E.

Vegetația 
Vegetația este de stepă și silvostepă. Deși pe teritoriul comunei nu sunt păduri, totuși, în localitate cresc izolat arbori ca stejarul și plopul, iar pe pâlcuri salcâmul. Mai cresc arbuști ca: măceșul, socul, porumbarul. Dintre ierburi, cele mai frecvente sunt: firuța, păiușul, pirul, lucerna, trifoiul mărunt, sulfina, coada șoricelului, pelinița de stepă etc.

Fauna
Fauna comunei este dominată de rozătoare, iar dintre păsări menționăm: graurul, ciocârlia, lișița, rața sălbatică, sitarii. În apele stătătoare specia de pești preponderentă este crapul.

Demografie
Comuna Broscăuți cuprinde un număr de 1321 gospodării existente la recensământul populației din anul 1996 și un număr de 3444 locuitori. Punerea în aplicare a Legii fondului funciar și eliminarea restricțiilor impuse de vechiul regim în ceea ce privește construcțiile de locuințe, au dus în ultimii ani la creșterea numărului locuințelor, în prezent existând aproximativ 1350.

Drumuri
Comuna Broscăuți dispune de o rețea de străzi și ulițe însumând 35,2km, majoritatea fiind pietruite, 7km de drum județean din care 5km asfaltat, 2 linii ferate însumând 11km, una care leagă Dorohoi de Iași și alta care leagă Dorohoiul de Botoșani. Aceasta era situația până în vara anului 2007, deoarece, beneficiind de un proiect Saphard, comuna noastră a căpătat o altă fată, ca urmare a faptului că a fost asfaltată o mare parte a drumurilor comunale, însumând o lungime de 6,1km.

Învățământ 
PRIMA ȘCOALĂ în sat s-a înființat în anul 1865 ca urmare a legii date de Al. I. Cuza, primul învățător fiind preotul Nicolae Sandovici. Erau școlarizați 38 de elevi, toți băieți. Primul învățător laic, numit la Broscăuți a fost Dimitrie Pompeiu, tatăl marelui savant de mai târziu, numele căruia, școala noastră îl poartă în prezent cu mândrie.
Școala în care se învață astăzi a fost construită în anul 1980, terenul aferent construcției fiind donat de urmașii aceleiași familii Sandovici, iar construcția s-a ridicat prin contribuția sătenilor.

Biserici 
Din punct de vedere religios, marea majoritate a cetățenilor este ortodoxă. În comună există trei biserici și funcționează trei preoți parohi:
 Parohia cu hramul „Adormirea Maicii Domnului” –preot Andrian CREȚU;
  Parohia cu hramul „Sfinții împărați Constantin și Elena” – preot PRISTAVU Constantin 
 Parohia cu hramul „Nașterea Maicii Domnului”- preot Ionuț-Vasile CREȚU;
Biserica a avut și are un rol deosebit în răspândirea valorilor culturale și morale în rândul maselor. De-a lungul timpului preoții au constituit primii factori de răspândire ai culturii, preotul fiind și învățătorul și medicul satului, în afară de rolul său de duhovnic al sătenilor. Și în prezent au un rol deosebit în viața social-economică a satului, contribuind alături de dascăli la imortalizarea valorilor culturale românești.

Lucrări publice recente 
În perioada 2003-2007 s-au efectuat lucrări de sistematizare și îmbunatățire a nivelului de trai comunei Broscăuți:
 asfaltarea drumurilor principale și a drumurilor secundare;
 efectuarea, modernizarea și întreținerea podurilor la nivel de comuna;
 aductiune apă pe rețelele principale;

Demografie 

Conform recensământului efectuat în 2021, populația comunei Broscăuți se ridică la 2.915 locuitori, în scădere față de recensământul anterior din 2011, când fuseseră înregistrați 2.928 de locuitori. Majoritatea locuitorilor sunt români (92,73%), iar pentru 7,2% nu se cunoaște apartenența etnică. Din punct de vedere confesional, majoritatea locuitorilor sunt ortodocși (91,87%), iar pentru 7,38% nu se cunoaște apartenența confesională.

Politică și administrație 
Comuna Broscăuți este administrată de un primar și un consiliu local compus din 13 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Personalități 
 Dimitrie Pompeiu (1873 - 1954), matematician, profesor, academician.
 Constantin Mândrișteanu, cântăreț instrumental de muzică populară.

Note 

Broscăuți